Baconnel töltött cukkinihajók | Háromkaptár
Először hosszában levágtam a cukkinik tetejét, nagyobbik felüket kanállal 1 cm vastagra kikapartam. Sóval, borssal, fokhagymával fűszereztem, állni hagytam.
A töltelékhez pici zsíron apróra kockázott hagymát pirítottam, rátettem a bacont, és rövid idő után az apró kockákra vágott (vagy passzírozott) paradicsomot. Ízesítettem pici fokhagymával, borssal, majd amíg az eresztett levet el nem főtte, addig lassú tűzön főztem.
Ezután elosztottam a tölteléket a cukkinik közt, tepsibe fektettem őket (kalapjuk támasztéknak szolgált, hogy ne guruljanak el). A tejfölt összekevertem a reszelt sajttal, és így kentem a cukkinikre. 180 fokos sütőben kb. fél órát sütöttem.
cukkini, fokhagyma, hagyma, paradicsom, sajt, szalonna, tejföl
Írd be a hiányzó számot! * három × 6 =